
Ա-ն մեղադրվում էր ծանր հանցագործություն կատարելու մեջ: Նրա նկատմամբ ընտրվել է խափանման միջոց կալանքը: Դատաքննության փուլում Ա-ի պաշտպանը միջնորդել է վերացնել խափանման միջոց կալանքը և նրան ազատ արձակել, քանի որ բացակայում էր Ա-ի կողմից հանցագործություն կատարելու հիմնավոր կասկածը: Այդ նպատակով պաշտպանն իր միջնորդության մեջ ներկայացրել է կոնկրետ փաստեր և ապացույցներ Ա-ի կողմից հանցագործություն կատարելու հիմնավոր կասկածի բացակայության մասին: Կալանքի օրինականության դատական ստուգման նիստում դատավորը հրաժարվել է քննել հիմնավոր կասկածի մասին ապացույցները և փաստերը` պատճառաբանելով, որ կալանքի օրինականության դատական ստուգման վարույթում մեղքի մասին հարց չի քննվում և որ դատարանը կարող է քննել միայն ՀՀ քրեական դատավարության օրենսգրքի 135-րդ հոդվածով սահմանված կալանքի հիմքերը. փախուստի դիմելու, նոր հացագործություն կատարելու կամ քննությունը խոչընդոտելու ենթադրություններին առնչվող փաստերը: 

Հարց.  

Արդյո՞ք «հիմնավոր կասկածի» մասին հարցին չանդրադառնալով դատավորը թույլ է տվել կալանքի օրինականության դատական ստուգման վարույթի պահանջի խախտում:

	Նշումների համար

Փաստերը․

Ա-ն բերման է ենթարկվել ոստիկանություն գողություն կատարելու կասկածանքով 2008թ. սեպտեմբերի 8-ին ժամը 09:00-ին: Նույն օրը ժամը 23:00-ին կազմվել է ձերբակալման արձանագրություն: Նրա նկատմամբ որպես խափանման միջոց կիրառելու մասին միջնորդությունը դատարան է ներկայացվել 2008 թվականի սեպտեմբերի 11-ին՝ ժամը 19:00-ի սահմաններում, իսկ կալանավորումը որպես խափանման միջոց ընտրվել է ժամը 21:00-ի սահմաններում՝ այսինքն Ա-ն  դատավորի մոտ էր տարվել արգելանքի վերցվելու պահից 82-ժամ հետո: 

Հարց. 

Իրավունք ուներ արդյոք դատարանը քննել կալանավորման մասին հարցը այնպիսի հանգամանքներում, երբ անազատության մեջ պահվելու առավելագույն ժամկետը՝ 72 ժամն արդեն լրացել էր: 

	Նշումների համար

Փաստերը․

Ա-ն բերման է ենթարկվել ոստիկանություն գողություն կատարելու կասկածանքով 2008թ. առավոտյան ժամը 09:00-ին: Երեք ժամ հետո՝ ժամը 12:00-ին կազմվել է ձերբակալման արձանագրություն, որի մասին Ա-ին հայտարարվել է հինգ ժամ հետո՝ ժամը 17:00-ին:

Հարց․ 

Արդյոք Ա-ն գտնվել է անօրինական ազատությունից զրկված կարգավիճակում, եթե այո, քանի ժամ է դա տևել։ 

Փաստերը․ 

Անձը բերման է ենթարկվել 01/04/2011թ. ժամը 22:30-ին, դատավորի մոտ է տարվել 04/04/2011թ. ժամը 22:00-ին, դատական նիստը ավարտվել է ժամը 24:00-ին և դատարանը որոշել է կիրառել խափանման միջոց կալանք: Այդ ընթացքում դատարանի դահլիճում անձը պահվել է ճաղավանդակի մեջ և ազատ չի արձակվել: 


Հարց․ 

Արդյոք անձը պահվել է անօրինական անազատության մեջ։
	Նշումների համար

Փաստերը

ՀՀ օրենսդրությամբ դատական փուլում կալանքի ժամկետները չեն կարգավորվում: Գործը նախաքննական մարմնից ընդունելիս և դատական քննության նշանակելու մասին որոշում կայացնելիս դատավորն անդրադարձել է նաև խափանման միջոց կալանքի հարցին և որոշել. «Խափանման միջոցը թողնել անփոփոխ»: 

Հարց․

Ինչ համակարգային խնդիրն է բարձրացնում կալանքի մասին որոշում կայացնելու նման պրակտիկան, 

· արդյոք այդ պրակտիկան հակասում է Եվրոպական կոնվենցիային,

· արդյոք նման պրակտիկան հակասում է ՀՀ օրենսդրությանը։
	Նշումների համար

Արդյոք ՀՀ օրենսդրությունը թույլ է տալիս անձին բերման ենթարկել ոստիկանություն որպես ոչ-կասկածյալ՝ այնտեղ նրան հարցաքննելու ու պահելու նպատակով:

· եթե այո, արդյո՞ք նման ինստիտուտը համահունչ է Կոնվենցիայի 5-րդ հոդվածի դրույթների հետ: 

· Եթե ոչ, արդյոք բերման ենթարկելը կարելի է համարել ազատությունից զրկել:



	Նշումների համար

Փաստերը․

ԱՄՆ քաղաքացին ունի ՀՀ-ում մշտական բնակության կացության քարտ: ՀՀ տարածք մուտք է գործել ՀՀ կացության քարտով: Երեկոյան նրա բնակարան են այցելել ոստիկանները և հայտնել, որ փնտրում են նրա եղբորը, ով կասկածվում էր առանձնապես խոշոր չափերի թմրանյութերի արտադրության և իրացման մեջ: ԱՄՆ քաղաքացին հայտնել է, որ չգիտի թե որտեղ է գտնվում եղբայրը: Ոստիկանները նրան առաջարկել են իրենց հետ գնալ ոստիկանություն բացատրություն տալու նպատակով: Վերելակում նրան հարցրել են, թե արդյոք նա օգտագործել է թմրանյութ, որին վերջինս պատասխանել է, որ մինչև Հայաստանի գալը Մոսկվայում օգտագործել է թմրանյութ: Ոստիկանները նրան տարել են նարկոդիսպանսեր տոքսիկոքիմիական փորձաքննության, իսկ այնուհետև տարել են ոստիկանություն, որտեղ պահել են երեք ժամ: Այդ ընթացքում նրան հարցաքննել են իր եղբոր մասին, մասնավորապես, թե երբ է տեսել եղբորը վերջին անգամ, արդյոք վերջին օրերին զանգահարել է իրեն, որտեղ կարող է նա գտնվել, և այլն: ՀՔԾ-ից բաց թողնելուց առաջ քննիչը հայտնել է, որ նրա կացության քարտը կմնա իրենց մոտ՝ մինչև տոքսիկոքիմիական փորձաքննության ստացվելը: 

Հարց․ 

Վերլուծեք նշված իրավիճակը: 

Արդյոք տեղի է ունեցել ԱՄՆ քաղաքացու իրավունքների խախտում, եթե այո՝ որ իրավունքների
	Նշումների համար

Փաստերը․ 

[bookmark: p_8_first_criminal_file]Ոստիկանության բաժանմունք հաղորդում է ստացվել քաղաքացի Գ-ից այն մասին, որ Ցայգ¦ ընկերության գրասենյակի աշխատակից Ա-Ý իր և իր ընտանիքի հասցեին հնչեցրել է  սպառնալիքներ իրենից գումար շորթելու նպատակով: Նա այնուհետև հայտնել է, որ Ա-ն հանդիպել է իր հետ և իրեն հարկադրել է ստորագրել մի ստացական, որի համաձայն իբր Գ-ն պարտքով գումար է վերցրած եղել իր ընկերությունից, որը պետք է վերադարձնի: Այնուհետև հայտնել է, որ Ա.-ն իրեն ապօրինի մեկ օր պահել է իր գրասենյակում` փակի տակ: Հաղորդումը գրանցվել է ԿՀԴՊԳՎ աշխատակցի կողմից։ 
Ոստիկանությունը կայացրել է Գ-ի հաղորդման հիման վրա քրեական գործ հարուցելու մասին որոշում, որում որպես հիմք նշվել է հետևյալը. §տուժողի կողմից կասկածյալն ուղղակիորեն մատնանշվել է որպես հանցագործությունը կատար³ծ անձ. Ինչպես նաև հիմքեր կան ենթադրելու, որ կասկածյալը կարող է ճնշում գործադրել տուժողի և վկաների վրա¦։  
Քննիչը դատարանին միջնորդել է կալանք կիրառելու մասին՝ նրան մեղադրելով Գ-ին ապօրինի ազատազրկելու և շորթման ենթարկելու մեջ՝ վերջինիցս 1․000 ԱՄՆ դոլար ստանալու նպատակով։ Դատարանը բավարարել է միջնորդությունը: 

Հարց. 

Արդյոք կալանքի համար առկա էր հանցագործություն կատարելու ողջամիտ կասկած Կոնվենցիայի 5-րդ հոդվածի առաջին մասի գ-կետի և ՀՀ Սահմանադրության 27-րդ հոդվածի 1-ին մասի 4-րդ կետի հիմքով։ 
	Նշումների համար

Փաստերը

24.06.08թ. դատարանը երկարաձգել է մեղադրյալի խափանման միջոց կալանքի ժամկետը երկու ամսով` մինչև 24.08.08թ.: 22.08.2008թ. ավարտվել է նախաքննությունը և քրեական գործն ուղարկվել է առաջին ատյանի դատարան: Նույն օրը դատավորը որոշում է կայացրել քրեական գործը վարույթ ընդունելու մասին: Վարույթ ընդունելու մասին որոշման մեջ դատավորը նաև կայացրել է «Քրեական գործի դատաքննությունը նշանակելու մասին» որոշում` դատաքննությունը նշանակելով 02.09.2008թ.-ին: Նույն որոշման եզրափակիչ մասում դատավորն անդրադարձել է նաև խափանման միջոց կալանքին` որոշելով «Խափանման միջոցը թողնել անփոփոխ»: Պաշտպանները ներկայացրել են միջնորդություն` վիճարկելով կալանքի օրինականության հետ կապված մի շարք հարցեր: Դատավորը պատասխանել է, որ դատարանն իրավունք չունի անդրադառնալ միջնորդությանը, քանի դեռ դատաքննությունը չի սկսվել:  
27.08.2008թ.-ին, հաշվի առնելով, որ սպառվել է մեղադրյալի կալանքի ժամկետը, պաշտպանները ներկայացրել են վերաքննիչ բողոք` պատճառաբանելով, որ ընդհանուր իրավասության դատարանը իրավունք չուներ «քրեական գործը վարույթ ընդունելու մասին» որոշում կայացնելու հետ մեկտեղ նույն օրը որոշում կայացնել քրեական գործը դատաքննության նշանակելու մասին: Ավելին, որոշմամբ խափանման միջոցը թողնվել է անփոփոխ առանց որևէ պատճառաբանության, իսկ կալանքի ժամկետը սպառվելուց հետո մեղադրյալն ազատ չի արձակվել:
 01.09.2008թ. ՀՀ Վերաքննիչ քրեական դատարանը որոշում է կայացրել վերաքննիչ բողոքն առանց քննության թողնելու մասին, պատճառաբանելով, որ ՀՀ քրեական դատավարության օրենսգիրքը չի նախատեսում կալանքի օրինականության վերաքննության կարգով բողոքարկման ընթացակարգ, եթե քրեական գործն արդեն մուտք է եղել դատարան: 

Հարց. 

Արդյո՞ք վերաքննիչ դատարանի կողմից բողոքն առանց քննության թողնելը բարձրացնում է Կոնվենցիայի խախտում, եթե այո, ինչ իրավունք է խախտվել և ինչու:
	Նշումների համար

Ա-ն դատապարտվել է 20 տարվա ազատազրկման Ռուսաստանում՝ ՌԴ  քրեական  օրենսգրքի  115-րդ հոդվածի  1-ին  մասով  որակված  արարք կատարելու համար (մեկից ավելի անձանց սպանություն): Ազատազրկման 6-րդ տարում «Պատժի հետագա կրման համար ազատազրկման դատապարտվածներին փոխանցելու մասին» Մոսկվայի կոնվենցիայի (այսուհետ՝ Մոսկվայի կոնվենցիա) համաձայն` Ա-ն տեղափոխվել է Հայաստան, որտեղ Երևանի Շենգավիթի վարչական տարածքի առաջին ատյանի դատարանը, համապատասխանեցնելով ՌԴ  քրեական  օրենսգրքի  115-րդ հոդվածի  1-ին  մասով  որակված  արարքը  ՀՀ քրեական օրենսգրքի 104-րդ  հոդվածի  2-րդ  մասի  1-ին  կետին, պատիժ է սահմանել 15 տարվա ազատազրկումը: Վերաքննիչ դատարանը բեկանել է որոշումը և պատիժ է սահմանել 20 տարվա ազատազրկումը: Վճռաբեկ դատարանը ուժի մեջ է թողել Վերաքննիչ դատարանի որոշումը:

[bookmark: _GoBack]Մեղադրյալը պնդում է, որ Մոսկվայի կոնվենցիայի 12-րդ հոդվածի 3-րդ մասի համաձայն, որը վավերացրել են Հայաստանի Հանրապետությունն ու Ռուսաստանի Դաշնությունը, «վճռի կատարման պետությունը ապահովում է պատժի կրման շարունակությունը իր օրենսդրությանը համապատասխան՝ չվատթարացնելով դատապարտյալի վիճակը»: Դատավճիռ կայացրած երկրում (ՌԴ-ում) ՌԴ  քրեական  օրենսգրքի  115-րդ հոդվածի  1-ին  մասով  սահմանված ազատազրկման առավելագույն սահմանը 20 տարի է, իսկ  կատարող պետության /ՀՀ/ Քրեական օրենսգրքի 104-րդ  հոդվածի  2-րդ  մասի  1-ին  կետով սահմանված ազատազրկման առավելագույն սահմանը 15 տարի է: Հետևաբար, Վերաքննիչ և Վճռաբեկ դատարանները իրենց որոշումները կայացրել են Մոսկվայի կոնվենցիայի խախտումով, որի արդյունքում խախտվել է Եվրոպական կոնվենցիան, քանի որ հինգ տարի գտնվել է անօրինական կալանքի տակ:

Հարց. 

Եթե դուք որոշեք սույն գործով ներկայացնել գանգատ ՄԻԵԴ, նշված երեք հիմքերից որը դուք կընտրեք որպես գանգատի հիմք.
. 

ա. 	Կոնվենցիայի 5 –րդ հոդվածի 1-ին մասի ա-կետի հիմքով (անձին օրինական կալանքի տակ պահելը իրավասու դատարանի կողմից նրա դատապարտվելուց հետո),

բ.  Անձի օրինական կալանավորումը, որի դեմ միջոցներ են ձեռնարկվում նրան արտաքսելու կամ հանձնելու նպատակով, 

գ․ Կոնվենցիայի 7-րդ հոդվածի հիմքով՝ պատիժ բացառապես օրենքի հիման վրա

